
🔹 REGIONO EKONOMIKOS PULSAS:

	Lietuvos eksportuotojams aktuali informacija (parodų lentelę žr. žemiau)

	INDIJA

	ES–Indijos ekonominė partnerystė (FTA, IPA, TTC)

	2026-06-30
	Norintiems plačiau susipažinti su ES–Indijos laisvosios prekybos susitarimą (FTA) perspektyvomis ir platesne strategine partneryste - nterviu su ES ambasadoriumi Indijoje, kuriame jis patvirtino, kad abi šalys siekia pasirašyti iki 2026 m. pabaigos ir įgyvendinti 2027 m. pradžioje, pabrėždamas, jog susitarimas laikomas platesnės strateginės partnerystės („FTA 2.0“) dalimi.
	https://www.youtube.com/watch?v=8pG-MEHjuRE 

	2026-06-30
	Europos vertybinių popierių ir rinkų institucija (ESMA) oficialiai pripažino Indijos atsiskaitymų instituciją Clearing Corporation of India Ltd (CCIL) trečiosios šalies centrine sandorio šalimi (CCP). Sprendimas, priimtas po daugiau kaip trejus metus trukusio ES ir Indijos reguliacinio dialogo, panaikina papildomus kapitalo reikalavimus ES bankams, prekiaujantiems Indijos Vyriausybės vertybiniais popieriais, ir turėtų paskatinti Europos finansų institucijų aktyvumą Indijos kapitalo rinkoje.
	https://economictimes.indiatimes.com/markets/stocks/news/european-securities-authority-approves-recognition-for-india-clearing-corporation/articleshow/132093727.cms?from=mdr 

	2026-06-21
	Indijos prekybos ir pramonės ministras Piyush Goyal pranešė, kad FTA planuojama pasirašyti iki 2026 m. pabaigos, o jo įsigaliojimas numatomas 2027 m. vasario–kovo mėn. Ministro teigimu, susitarimas užtikrins bemuitę prieigą maždaug 93 proc. Indijos eksporto į ES rinką ir dar labiau sustiprins dvišalius prekybos ryšius.
	https://www.thehindu.com/news/national/india-eu-trade-pact-to-be-signed-by-december-implemented-from-feb-mar-next-year-piyush-goyal/article71128954.ece 

	2026-06-16
	Baigiamas FTA teisinis tikslinimas (legal scrubbing), o abi pusės siekia susitarimą pasirašyti iki 2026 m. pabaigos. Lygiagrečiai tęsiamos ES–Indijos Investicijų apsaugos susitarimo (IPA) derybos, o liepos 15 d. Briuselyje vyksiantis trečiasis ES–Indijos Prekybos ir technologijų tarybos (TTC) ministrų susitikimas turėtų suteikti papildomą impulsą ekonominei partnerystei. ES taip pat tęsia dialogą su Indija dėl sanitarinių ir fitosanitarinių reikalavimų, siekdama sumažinti kliūtis ES žemės ūkio ir maisto produktų eksportui.
	ES delegacijos Indijoje organizuoti ES valstybių narių komercijos ir žemės ūkio patarėjų susitikimai

	2026-06-13
	Europos ir Indijos verslo organizacijos Europe India Centre for Business and Industry (EICBI) kartu su konsultacijų bendrove Water & Shark paskelbė analitinę ataskaitą „India–EU FTA: From Market Access to Strategic Economic Corridors“. Joje teigiama, kad būsimas ES–Indijos laisvosios prekybos susitarimas gali tapti ne tik prekybos liberalizavimo, bet ir strateginio ekonominio bendradarbiavimo pagrindu, skatindamas investicijas, tiekimo grandinių diversifikavimą ir naujų ekonominių koridorių plėtrą.
	https://www.freepressjournal.in/latest-news/eu-india-fta-from-trade-numbers-to-strategic-corridors-a-blueprint-for-action 

	2026-06-05
	Birželio 4 d. Delyje vyko pirmasis ES–Indijos technologijų verslo forumas.
	https://www.aninews.in/news/world/asia/india-eu-host-first-tech-business-forum-to-strengthen-digital-trade-cooperation20260605110414/ 

	MALDYVAI

	2026-06-30
	Maldyvai pradeda įgyvendinti vieną didžiausių pastarojo meto logistikos infrastruktūros projektų – Malės komercinio uosto perkėlimą į Thilafushi. Statybos prasidės 2026 m. liepos mėn., o uosto veiklą planuojama visiškai perkelti iki 2027 m. lapkričio. Projektu siekiama padidinti šalies logistikos pajėgumus, sumažinti apkrovą daugiau kaip keturis dešimtmečius veikiančiame Malės uoste ir prisitaikyti prie augančių prekybos bei turizmo srautų.
	https://psmnews.mv/en/183051 

	2026-06-16
	Maldyvų parlamento darbotvarkėje – du svarbūs skaitmenizacijos teisės aktai: pradėtas svarstyti Skaitmeninės tapatybės įstatymo projektas, o Kibernetinio saugumo įstatymo projektas perduotas komitetui tolesniam nagrinėjimui. Projektai numato nacionalinės skaitmeninės tapatybės sistemos sukūrimą ir naujos kibernetinio saugumo valdymo sistemos įtvirtinimą.
	https://psmnews.mv/en/181991 

	Lietuvos verslo plėtrai užsienyje aktuali informacija

	INDIJA

	2026-06-30
	Didžiausia pasaulyje konteinerinės laivybos bendrovė MSC Group investuos 1,4 mlrd. JAV dolerių į Vizhinjam giliavandenį uostą Keraloje, įsigydama 49 proc. jo akcijų iš Adani Ports. Tai didžiausia privati užsienio investicija į Indijos uostų infrastruktūrą, kuri, tikimasi, sustiprins šalies logistikos pajėgumus ir Vizhinjam uosto vaidmenį tarptautinėse jūrų transporto grandinėse.
	

	2026-06-25
	Indija pradeda įgyvendinti naująją Eksporto skatinimo misiją (Export Promotion Mission, EPM), kuriai 2025–2031 m. laikotarpiui numatyta skirti 250,6 mlrd. INR (apie 2,9 mlrd. JAV dolerių). Programa siekia stiprinti šalies eksporto konkurencingumą, ypatingą dėmesį skiriant MVĮ, pirmą kartą eksportuojančioms įmonėms, darbo jėgai imliems sektoriams ir mažesnį eksporto aktyvumą turintiems regionams. EPM sujungia pagrindines eksporto finansavimo, rinkų plėtros, logistikos, sertifikavimo ir eksporto kompetencijų stiprinimo priemones į vieningą sistemą. Misija įgyvendinama per dvi pagrindines kryptis – Niryat Protsahan, orientuotą į eksporto finansavimo prieinamumą, ir Niryat Disha, skirtą eksporto pasirengimui, tarptautinių standartų atitikčiai, logistikai, e. komercijos eksportui ir rinkų analizei gerinti. EPM rodo, kad Indija pereina nuo pavienių eksporto skatinimo priemonių prie centralizuotos, rezultatais grindžiamos eksporto politikos, orientuotos į konkurencingumo didinimą ir eksporto plėtrą aukštesnės pridėtinės vertės sektoriuose.
	https://www.dgft.gov.in/CP/?opt=export-promotion-mission 

	2026-06-15
	Indijos Vyriausybė rengia strategiją nacionalinei dirbtinio intelekto infrastruktūrai plėtoti, siekdama skatinti DI diegimą viešajame sektoriuje ir stiprinti šalies technologinį savarankiškumą. NITI Aayog pavesta parengti rekomendacijas dėl infrastruktūros, fiskalinių paskatų ir kvalifikuotų specialistų rengimo.
	https://economictimes.indiatimes.com/epaper/delhicapital/2026/jun/15/et-front/india-looking-to-scale-up-local-ai-infra-niti-to-review/articleshow/131728951.cms?utm_source=newsletter&utm_medium=email&utm_campaign=ETepaper_paid&utm_content=front-page&ncode=0e1535ba04a84cd3dc7deddaea42487f0ea7f8890fb3fb69f0adbde434dd454d608250b9934ca700c2ebfc0d5d964bfef19363a5e339219cb01494a48eb04aa2c815b9641baef3faf07a52671ff11408f6c87b3ca24081cd&nl_id=626bc2ad7ae3583e7033658f 

	2026-06-15
	Indija ir Prancūzija priėmė bendrąją „Innovation Roadmap 2030“, kuria siekiama stiprinti bendradarbiavimą pažangiųjų ir kritinių technologijų srityse. Šalys susitarė steigti bendrą DI valdymo darbo grupę (Joint Working Group on AI Governance), pradėti Ekonominio saugumo dialogą (Economic Security Dialogue), orientuotą į atsparias tiekimo grandines ir kritines technologijas, bei plėsti bendradarbiavimą kosmoso, pažangiosios gamybos, civilinės branduolinės energetikos ir kitose inovacijomis grįstose srityse.
	https://timesofindia.indiatimes.com/india/2x-trade-in-5-years-nuclear-cooperation-modi-macron-nice-meet/articleshow/131728726.cms 

	2026-06-05
	Siekdama paskatinti užsienio kapitalo įplaukas, Indijos Vyriausybė priėmė sprendimą atleisti užsienio institucinius investuotojus nuo kapitalo prieaugio ir palūkanų pajamų mokesčių investicijoms į Vyriausybės obligacijas. Sprendimas priimtas mažėjant užsienio portfelinėms investicijoms ir siekiant sustiprinti Indijos valstybės skolos rinkos patrauklumą tarptautiniams investuotojams.
	https://timesofindia.indiatimes.com/business/india-business/govt-promulgates-ordinance-to-exempt-capital-gains-tax-on-fii-investments-in-government-securities-us-iran-war-middle-east-conflict/articleshow/131521535.cms 

	2026-06-03
	Konfliktui Artimuosiuose Rytuose sutrikdžius energijos išteklių tiekimą, Indija ėmėsi kompleksinių priemonių energetiniam saugumui stiprinti. Gegužę šaliai pavyko padidinti naftos ir suskystintų naftos dujų (LPG) importą diversifikuojant tiekimą, rusija,  Kpler duomenimis, išliko didžiausia naftos tiekėja, JAE tapo antru pagal dydį tiekėju. Tuo pat metu Vyriausybė patvirtino 10 000 mln. INR paramą aviacinio kuro kainoms stabilizuoti ir toliau skatina flex-fuel transporto priemonių bei etanolio naudojimą, siekdama mažinti priklausomybę nuo importuojamos naftos.
	https://timesofindia.indiatimes.com/india/flex-fuel-vehicles-practical-solution-to-reduce-crude-imports-hardeep-singh-puri/articleshow/131494199.cms 

https://indianexpress.com/article/business/cabinet-approves-10000-crore-atf-jet-fuel-price-stabilisation-fund-flights-10722226/lite/ 

https://timesofindia.indiatimes.com/india/in-may-crude-lpg-supplies-to-india-improved/articleshow/131471442.cms


	2026-06-02
	Indijos ir Europos Sąjungos technologinė partnerystė išsiplėtė įgyvendinant tokias iniciatyvas kaip TTC, derybos dėl LPS bei bendros darbotvarkės „Vizija 2030“ įgyvendinimas. Vykdant šias pastangas, bendradarbiavimas kosmoso srityje tapo vis svarbesne bendradarbiavimo sritimi.
	https://intellectual-property-helpdesk.ec.europa.eu/news-events/news/india-and-european-union-expand-collaboration-space-sector-2026-06-02_en 

	BANGLADEŠAS

	2026-06-20
	Bangladešas liberalizavo vidaus konteinerių terminalų ir „off-dock“ logistikos sektorių, panaikindamas iki šiol galiojusį reikalavimą užsienio investuotojams veikti tik per bendras įmones su vietos partneriais. Reforma laikoma reikšmingu žingsniu gerinant investicinę aplinką ir siekiant pritraukti pasaulinius logistikos operatorius, modernizuoti krovinių tvarkymo infrastruktūrą bei didinti eksporto grandinių efektyvumą.
	https://www.tbsnews.net/economy/bangladesh-liberalises-container-depot-sector-attract-global-investment-1467446 

	2026-06-14
	Bangladešas toliau diversifikuoja elektros energijos tiekimą – pradėtas elektros importas iš Nepalo per Indiją, o rugpjūčio pabaigoje planuojama pirmą kartą prijungti prie nacionalinio tinklo pirmąjį Ruppur atominės elektrinės bloką. Šie projektai turėtų sustiprinti šalies energetinį saugumą ir prisidėti prie stabilesnio elektros tiekimo. Kartu pažymėtina, kad, net ir siekiant diversifikuoti elektros tiekimą, Bangladešo ir Nepalo energetinis bendradarbiavimas praktiškai negali vykti be Indijos pritarimo ir jos perdavimo tinklų.
	https://www.dhakatribune.com/bangladesh/foreign-affairs/412654/nepal-to-start-exporting-electricity-to-bangladesh 





https://www.tbsnews.net/bangladesh/energy/india-blocks-20mw-addl-power-export-nepal-bangladesh-1471756 

	2026-06-04
	Bangladešas pateko tarp daugiau kaip 60 valstybių, kurioms JAV gali taikyti papildomus muitus prekėms, siejamoms su priverstiniu darbu. JAV administracija rengia naujas prekybos priemones, kuriomis siekiama riboti importą iš šalių, kuriose nustatoma padidėjusi priverstinio darbo rizika, o tai gali turėti neigiamos įtakos Bangladešo eksportui, ypač tekstilės ir drabužių sektoriui.
	https://today.thefinancialexpress.com.bd/first-page/bd-among-60-countries-facing-forced-labour-us-tariffs-1780509280 

	2026-06-02
	Bangladešas pirmą kartą nuo 2017 m. nebepatenka į dešimt blogiausių pasaulio valstybių pagal darbuotojų teisių padėtį, rodo Tarptautinės profesinių sąjungų konfederacijos (ITUC) 2026 m. Pasaulinis darbuotojų teisių indeksas. Pagerėjimą lėmė 2025 m. priimtos darbo teisės reformos, tačiau šalis ir toliau išlieka 5-oje („teisių užtikrinimo garantijų nėra“) kategorijoje, kurioje vis dar fiksuojami reikšmingi darbuotojų teisių pažeidimai.
	https://today.thefinancialexpress.com.bd/last-page/bd-moves-out-of-worlds-top-10-worst-nations-1780337582 

	ŠRI LANKA

	2026-06-24
	Sri Lankos informacinių ir ryšių technologijų (IRT) sektorius ir toliau sparčiai auga – per pirmuosius keturis 2026 m. mėnesius paslaugų eksportas siekė 536 mln. JAV dolerių ir buvo apie 20 proc. didesnis nei prieš metus. Šalies Eksporto plėtros taryba (EDB) IRT įvardija vienu svarbiausių eksporto augimo variklių ir iki 2030 m. siekia padidinti paslaugų eksporto pajamas iki 5 mlrd. JAV dolerių, kartu plėtojant logistikos, elektronikos, jūrinių paslaugų ir uostų infrastruktūrą bei pritraukiant užsienio investicijas.
	https://www.themorning.lk/articles/TfG1ZpmxkoU4yCJ4vXcU 

	2026-06-18


	Siekdama išvengti JAV siūlomų papildomų 12,5 proc. muitų, Šri Lankos Vyriausybė paskelbė stiprinsianti muitinės kontrolę ir darbo teisės standartų įgyvendinimą, ypatingą dėmesį skiriant priverstinio ir vaikų darbo prevencijai. JAV yra didžiausia Šri Lankos eksporto rinka, todėl galimi muitai ypač paveiktų tekstilės ir drabužių sektorių, o derybos su JAV prekybos atstovu tęsiamos.
	https://www.reuters.com/world/asia-pacific/sri-lanka-plans-new-customs-labour-rules-avoid-125-us-tariffs-2026-06-18/ 

	2026-06-05
	Šri Lanka pradėjo nacionalinę viešojo sektoriaus skaitmeninimo programą, kuria siekiama didinti viešųjų paslaugų efektyvumą, stiprinti valstybės tarnautojų skaitmeninius įgūdžius ir spartinti šalies perėjimą prie skaitmeninės ekonomikos. Programa numato privalomus skaitmeninio raštingumo ir kibernetinio saugumo mokymus valstybės tarnautojams, e. mokymosi platformos sukūrimą bei skaitmeninių kompetencijų integravimą į valstybės tarnybos kvalifikacinius reikalavimus.
	https://dailynews.lk/2026/06/05/local/1006080/national-programme-to-digitise-public-service-commences/ 

	MALDYVAI

	2026-06-24
	„Fintech News“ duomenimis, Maldyvai yra brangiausia Pietų Azijos valstybė – vieno gyventojo mėnesio pragyvenimo išlaidos (be būsto nuomos) siekia apie 812 JAV dolerių. Kartu šalis pasižymi didžiausiu regione valdžios sektoriaus skolos ir BVP santykiu (125,4 proc.), išryškinančiu išliekančius fiskalinius iššūkius.
	https://www.numbeo.com/cost-of-living/country_result.jsp?country=Maldives 

	2026-06-22
	Maldyvų prezidentas pasirašė dekretą, kuriuo nustatomi projektai, galintys būti įgyvendinami pagal „cross-subsidy investment“ modelį, bei minimalūs investicijų dydžiai tokiems projektams. Mechanizmas skirtas pritraukti privačias investicijas į turizmo, infrastruktūros, klimato kaitos atsparumo, nacionalinio saugumo ir socialinės infrastruktūros projektus, suteikiant investuotojams aiškesnę reguliacinę sistemą. Gali būti aktualu infrastruktūros ir žaliosios energetikos investuotojams: naujasis reguliavimas sudaro aiškesnes sąlygas dalyvauti valstybės prioritetiniuose projektuose, įskaitant klimato kaitos atsparumo ir infrastruktūros iniciatyvas, kurios gali apimti decentralizuotus atsinaujinančios energetikos sprendimus.
	https://presidency.gov.mv/Press/Article/36845 

	NEPALAS

	2026-06-24
	Nepalo centrinis bankas paskelbė Regulatory Sandbox gaires, kurios leis bankams ir „FinTech“ įmonėms kontroliuojamoje aplinkoje testuoti naujus finansinių technologijų sprendimus prieš jų komercinį diegimą. Iniciatyva siekiama skatinti inovacijas finansų sektoriuje, plėtoti skaitmenines finansines paslaugas ir kartu užtikrinti vartotojų apsaugą bei finansų sistemos stabilumą.
	https://kathmandupost.com/money/2026/06/24/regulatory-sandbox-guidelines-aim-to-foster-nepal-fintech-innovation#google_vignette 

	2026-06-14
	Katmandu savivaldybė pristatė 2026–2027 m. veiklos programą, orientuotą į išmaniojo miesto plėtrą, viešųjų paslaugų skaitmeninimą ir tvarią miesto infrastruktūrą. Programa numato GIS pagrindu veikiančią skaitmeninių adresų sistemą, miesto valdymo platformą, informacinių sistemų integraciją su nacionaline skaitmenine tapatybe, mokėjimų sistema ir žemės registru, taip pat kibernetinio saugumo stiprinimą bei žiedinės ekonomikos principais grindžiamą atliekų tvarkymą.
	https://thehimalayantimes.com/ampArticle/1038807 

	Lietuvos turizmo sektoriui aktuali informacija

	NEPALAS

	2026-06-14
	Katmandu siekia stiprinti kultūrinį turizmą – planuojama skaitmeninti kultūros paveldą, plėtoti UNESCO nematerialaus paveldo iniciatyvas, skatinti homestay turizmą ir organizuoti tarptautinį Katmandu kino festivalį.
	https://thehimalayantimes.com/ampArticle/1038807 

	Bendradarbiavimui mokslinių tyrimų, eksperimentinės plėtros ir inovacijų (MTEPI) srityse aktuali informacija

	NEPALAS

	2026-06-14
	Katmandu savivaldybė paskelbė planus steigti universitetą, orientuotą į kalbos, kultūros paveldo, turizmo ir technologijų studijas. Taip pat numatoma plėsti STEAM ugdymą mokyklose, vykdyti mokslinius tyrimus dėl mokymosi aplinkos kokybės bei stiprinti studentų praktikos programas.
	https://thehimalayantimes.com/ampArticle/1038807 

	Lietuvos ekonominiam saugumui aktuali informacija

	INDIJA

	2026-06-24
	rusija ir Indija siekia padidinti dvišalės prekybos apimtis, birželio 24 d. pareiškė atstovas spaudai Dmitrijus Peskovas. Abi šalys siekia, kad iki 2030 m. prekybos apimtis išaugtų nuo dabartinių 60 mlrd. JAV dolerių iki 100 mlrd. JAV dolerių.
	https://economictimes.indiatimes.com/news/economy/foreign-trade/russia-and-india-working-on-increasing-bilateral-trade-volumes-kremlin-spokesman/articleshow/131967607.cms?from=mdr 

	2026-06-07
	Indija tęsia derybas dėl laisvosios prekybos susitarimo su Eurazijos ekonomine sąjunga (EAEU)

Pastaba: Po birželio 22–25 d Maskvoje vykusi derybų, informacija pasirodė tik rusijos ir EAEU šaltiniuose – Eurazijos ekonominės komisijos, rusijos ekonominės plėtros ministerijos, Interfax (paskelbė, kad šalys suderino prekių liberalizavimo principus ir pasiekė pažangos). Tuo tarpu didieji Indijos laikraščiai (The Hindu, Indian Express, Times of India, Hindustan Times, Business Standard) po derybų nieko dar nerašė.
	https://www.livemint.com/news/indian-officials-to-visit-russia-for-talks-on-eaeu-free-trade-deal-bta-11780827388606.html 

	Bendra akreditacijos valstybių ekonominė informacija

	INDIJA

	2026-06-24
	Nors 2025–2026 finansiniais metais Indija pritraukė 94,53 mlrd. JAV dolerių bendrųjų TUI, grynosios investicijos siekė tik 7,65 mlrd. JAV dolerių. Analitikų teigimu, tai rodo, kad pagrindinis Indijos iššūkis tampa nebe investicijų pritraukimas, o jų išlaikymas, stiprinant investuotojų pasitikėjimą ir šalies integraciją į pasaulines vertės grandines.
	https://indianexpress.com/article/opinion/columns/india-can-attract-fdi-the-harder-task-is-retaining-it-10755112/ 

	2026-06-15
	OECD paskelbta naujoji pramonės subsidijų duomenų bazė (MAGIC) patvirtina ilgą laiką Indijos gamintojų keliamą argumentą, kad konkurencija su Kinijos įmonėmis vyksta nevienodomis sąlygomis dėl reikšmingai didesnės valstybės paramos Kinijos pramonei. OECD vertinimu, Kinijos įmonės 2005–2024 m. vidutiniškai gavo kelis kartus daugiau subsidijų nei kitų didžiųjų ekonomikų gamintojai, o apie 60 proc. jų pasaulinės rinkos dalies augimo galima paaiškinti būtent valstybės parama. Straipsnyje teigiama, kad ši analizė sustiprina Indijos argumentus dėl aktyvios pramonės politikos ir „Make in India“ iniciatyvos. Kartu pabrėžiama, kad vien valstybės parama negali pakeisti konkurencingumo – ilgalaikė „Make in India“ sėkmė priklausys nuo Indijos įmonių gebėjimo didinti efektyvumą, diegti inovacijas ir pasiekti didesnį gamybos mastą, tačiau tam būtina atsižvelgti ir į nevienodas pasaulinės konkurencijos sąlygas.
	https://economictimes.indiatimes.com/industry/healthcare/biotech/healthcare/healthy-hair-starts-with-a-healthy-scalp-why-scalp-care-should-be-your-first-haircare-step/articleshow/131739531.cms 

	2026-06-14
	Indijos personalo atrankos bendrovės aktyviai plečia veiklą JAV, Europoje, Artimuosiuose Rytuose ir Azijoje, reaguodamos į augantį kvalifikuotų specialistų trūkumą pasaulyje. Sektoriaus atstovų teigimu, tarptautinę plėtrą skatina ne tik didėjanti dirbtinio intelekto, kibernetinio saugumo, sveikatos priežiūros ir inžinerijos specialistų paklausa, bet ir spartus pasaulinių kompetencijų centrų (GCC) augimas bei didėjantis poreikis tarptautinei darbuotojų atrankai.
	https://economictimes.indiatimes.com/tech/information-tech/indian-staffing-cos-step-up-global-reach-to-diversify-revenues/articleshow/131711240.cms 

	2026-06-08
	Indijos Vyriausybė patvirtino tęsianti Didžiojo Nikobaro salos vystymo projektą, pagal kurį per artimiausius penkerius metus planuojama investuoti apie 130 mlrd. rupijų į dvejopos paskirties (civilinį ir karinį) oro uostą, uostų ir kitą infrastruktūrą. Vyriausybės vertinimu, projektas sustiprins Indijos jūrų saugumą, logistikos pajėgumus ir šalies strateginį vaidmenį Indijos ir Ramiojo vandenynų regione, kartu siekiant plėtoti salą kaip svarbų jūrų transporto ir ekonomikos centrą.
	https://www.thehindu.com/news/national/government-defends-great-nicobar-development-plans-cites-strategic-and-environmental-safeguards/article69673677.ece 

	2026-06-05
	Indijos ekspertų bendruomenėje stiprėja nuomonė, kad šalia tradicinės paramos PPO ir daugiašališkumui Indija turėtų aktyviau dalyvauti naujų prekybos taisyklių kūrime plurilateraliniuose ir regioniniuose formatuose, ypač skaitmeninės prekybos, duomenų valdymo ir tiekimo grandinių atsparumo srityse.
	https://theprint.in/opinion/india-wto-future-interests-stake/2951171/ 

	2026-06-02
	Indijos ekspertų bendruomenėje daugėja vertinimų, kad ilgalaikį šalies konkurencingumą vis labiau lems ne tik darbo jėga ar technologijos, bet ir gebėjimas užtikrinti patikimą vandens išteklių valdymą, kuris tampa svarbiu veiksniu pritraukiant investicijas į aukštos pridėtinės vertės pramonę.
	https://www.millenniumpost.in/opinion/the-great-water-divide-662581 

	Vieta

	2026 m. liepos 16 d.
	FOOD WORLD India 2026, the 17th edition of its flagship event in the food processing sector

	FICCI
	Delis

	2026 m. rugpjūčio 6-8 d.
	Global Aqua Expo 2026
	Everything About Water
	Delis

	2026 m. rugsėjo 7-9 d.
	12th Edition of iPHEX 2026 – International Exhibition on Pharma and Healthcare
	Pharmaceuticals Export Promotion Council of India
	Delis

	2026 m. rugsėjo 29 d. – spalio 1 d.
	Maisto produktų paroda Anuga Select India 2026

	Koelnmesse Pvt. Ltd Galimybė dalyvauti ES paviljone!
	Mumbajus

	2026 m. spalio 7-9 d.
	Sagarmanthan: The Great Oceans Dialogue, third edition 

	Observer Research Foundation (ORF) and India’s Ministry of Ports, Shipping and Waterways (MoPS&W)
	Delis

	2026 m. spalio 7-10 d.
	Didžiausias Azijos skaitmeninių technologijų ir telekomunikacijų forumas  - 10th edition of the India Mobile Congress (IMC 2026)
	Department of Telecommunications (DoT), Government of India, and the Cellular Operators Association of India (COAI)
	Delis

	2026 m. spalio 22-24 d.
	INDIA CHEM CONFERENCE & EXPO

	Department of Chemicals and Petrochemicals, Government of India, FICCI
	Delis

	2026 m. lapkričio 2-4 d.
	MARITIME INDIA CONFERENCE & EXPO 
	Ministry of Ports, Shipping & Waterways, FICCI
	Mumbajus

	11th Global Economic Summit & 7th World Trade Expo
	World Trade Center, Mumbai
All India Association of Industries (AIAI)
	Mumbajus

	Data
	Renginys
	Organizatorius
	Vieta

	2026 m. liepos 16-17 d.
	Sri Lanka FinTech Summit
	TECXA

	Kolombas

	2026 m. spalis
	Digital Sumit Sri Lanka
	Digital Marketing Association of Sri Lanka (DMASL)
	Kolombas

	2027 m. sausio 14-17 d. 
	Sri Lanka Expo 2027 (pirmoji šalies prekybos paroda per 14 metų, perkeltas iš 2026 m. birželio)
	Sri Lanka Export Development Board (SLEDB) 
	Kolombas



MALDYVAI

	Data
	Renginys
	Organizatorius
	Vieta

	2026 m. liepos 2-4 d.
	Maldives Financial Expo 2026
	The Maldives Monetary Authority
	Hulhumale

	2026 m. birželio 13 d.
	First Bangladesh Trade and Investment Conference 
	Ministry of Foreign Affairs, Bangladesh Investment Development Authority
	Daka

